યુરોસેપ્ટિક ટોરી સાંસદના જણાવ્યા અનુસાર થેરેસા મે વિરુદ્ધ નો-કોન્ફિડન્સ ઠરાવ લાવવા અને ટોરી સાંસદોએ ટોરી ૧૯૨૨ કમિટી બેકબેન્ચ ગ્રૂપને પત્રો લખ્યા છે. અવિશ્વાસની દરખાસ્ત લાવવા ૪૮ સાંસદના પત્રની જરૂર રહે છે. એક સાંસદે ૧૯૨૨ કમિટીને જણાવ્યું છે કે વડા પ્રધાને તમામ મહત્ત્વના પદ રીમેઈન છાવણીનાં નેતાઓને ફાળવ્યા છે. યુરોસેપ્ટિક સાંસદોના જણાવ્યા અનુસાર પ્રાઈમ મિનિસ્ટર પીછેહઠ કરી તેમનો ચેકર્સ પ્લાન પાછો નહિ ખેંચે તો વધુ મિનિસ્ટર રાજીનામાં આપે તેવી શક્યતા છે. બીજી તરફ, સાંસદ જેકોબ રીસ-મોગની અધ્યક્ષતા હેઠળના બ્રેક્ઝિટતરફી યુરોપિયન રિસર્ચ ગ્રૂપની બેઠકમાં મિસિસ મેના ચેકર્સ પ્લાનનો વિરોધ કરાયો હતો, જેમાં ૮૦થી વધુ સાંસદોએ હાજરી આપી હતી.